Arabako kuadrillak

Kuadrilla Araba historikoki banatzen den zazpi barruti administratibo nagusietako bakoitza da.Izen geografikoen glosarioa, Eusko Jaurlaritzaren Argitalpen Zerbitzu Nagusia, 2001. Kuadrillen araberako zatiketa XVI. mendekoa da, nahiz eta egungo banaketa 1983koa den, 1989ko foru arau batek emana:

 Arabako Lautadako kuadrilla: Arabako ipar-mendebaldean. Hiriburua Agurain da.
 Aiaraldea edo Aiarako kuadrilla: Nerbioi ibaiaren arroko herriak biltzen ditu batik bat. Bertakoak dira Laudio eta Amurrio, probintziako bigarren eta hirugarren udalerri jendeztatuenak, hurrenez hurren. Hiriburua Arespalditza da, Aiarako udalerrian, baina Laudio da herririk handiena.
 Añanako kuadrilla: Arabako mendebaldean eta hego-mendebaldean kokatua. Ebro ibaiaren inguruko zenbait haranek osatua da. Hiriburua Ribabellosa da.
 Arabako Errioxa edo Arabako Errioxako kuadrilla: Ebro ibaiaren ertzean dago kokatuta eta klima mediterraneoa du. Ardoaren produkzioa da aktibitate ekonomikorik garrantzitsuena. Hiriburua Guardia da.
 Gasteizko kuadrilla: Gasteiz udalerriaren eremu berbera hartzen du gutxi gorabehera. Hedaduraz kuadrilletan txikiena izan arren, Arabako populazioaren hiru laurdenak hemen bizi dira.
 Mendialdea edo Mendialdeko kuadrilla: ekialdean dagoen eta Nafarroa Garaiarekin muga egiten duen eskualde menditsua. Hiriburua Kanpezu da.
 Gorbeialdea edo Zuiako kuadrilla: Gipuzkoa eta Bizkaiarekin muga egiten duen eskualdea. Hiriburua Murgia da.

Trebiñar askoren aldarrikapena Trebiñuko barrendegia zortzigarren kuadrilla izatean datza, gaur egun ofizialki Burgosko probintziaren zati bada ere.

 Kuadrilla izena 
Gaur egun euskara batuan kuadrillak deritza,Euskaltzaindia: Hiztegi Batua. nahiz eta lehenago taldeak ere deitu izan zaien (Arabaren goiburuak hauxe dio: Zazpi taldek Araba bat).

 #  Izena  Izen ofiziala (euskaraz)  Izen ofiziala (gaztelaniaz)  Herriburua  1  Gasteizko kuadrilla  Vitoria-Gasteizko Eskualdea  Cuadrilla de Vitoria-Gasteiz  Gasteiz 2  Aiaraldea  Aiarako Eskualdea  Cuadrilla de Ayala Arespalditza (Aiara) 3 Lautadako kuadrillaArabako Lautadako kuadrillaCuadrilla de la Llanada Alavesa Agurain 4  Arabako Errioxa  Guardia-Arabako Errioxako Eskualdea  Cuadrilla de Laguardia-Rioja Alavesa Guardia 5 GorbeialdeaGorbeialdeko kuadrillaCuadrilla de GorbeialdeaMurgia (Zuia) 6  Añanako kuadrilla  Añanako Eskualdea  Cuadrilla de Añana Ribabellosa (Erriberabeitia) 7  Arabako Mendialdea Kanpezu-Araba Mendialdeko kuadrillaCuadrilla de Campezo-Montaña Alavesa Kanpezu

 Arabako eskualde geografikoak 
Bestalde, Araban sei eskualde geografiko edo natural bereiz daitezke:
 Aiaraldea (Arabako Kantaurialdea izenaz ere ezaguna, mediterraneoar isurialdekoa den Araba gehiena ez bezala Kantauri itsasoaren isurialdekoa baita eskualde hori)
 Gorbeialdea
 Arabako Ibarrak
 Arabako Lautada
 Arabako Mendialdea
 Arabako Errioxa

 Ikus, gainera 
 Arabako barruti judizialen zerrenda

 Erreferentziak 

 Kanpo estekak 
  Azaroaren 20ko 63/1989 Foru Araua, Arabako Eskualdeei buruzkoa.

Kategoria:Arabako eskualdeak